OpenLLM-France/wikimedia huggingface dataset:
# Guillem Lluís de Württemberg

Guillem Lluís de Württemberg (en alemany Wilhelm Ludwig von Württemberg) va néixer a Stuttgart el 7 de gener de 1647 i va morir a Hirsau el 23 de juny de 1677. Era un noble alemany. fill d'Eberhard III de Württemberg (1614-1674) i d'Anna Caterina de Salm-Kyrburg (1614-1655).
Va ser duc de Württemberg només de 1674 a 1677, ja que va morir inesperadament en una estada de natació al castell de Hirsauer. Els seus 25 anys, la vídua Magdalena Sibil·la va assumir el càrrec de regent de Württemberg des de 1677 fins que el seu fill Eberhard Lluís va complir els 16 anys per a prendre el tron, el 1693.

## Matrimoni i fills

El 6 de novembre de 1673 es va casar a Darmstadt amb Magdalena Sibil·la de Hessen-Darmstadt (1652-1712), filla de Lluís VI de Hessen-Darmstadt (1630-1678) i de Maria Elisabet de Holstein-Gottorp (1634-1665). El matrimoni va tenir quatre fills:
* Elionor (1674-1683).
* Eberhardina (1675-1707).
* Eberhard Lluís (1676-1733), casat amb Joana Elisabet de Baden-Durlach (1680-1757).
* Magdalena Guillema (1677-1742), casada amb Carles Guillem de Baden-Durlach (1679-1738).

## Enllaços externs

* http://awt.ancestrylibrary.com
# Quariats

Els quariats (llatí: Quariates o Quadiates) foren un poble celta alpí esmentat a l'arc de Susa com un poble sota domini del rei Cotti. La llista esmenta en primer lloc els seguvis (Seguvii) i en darrer els Quadiates, però no dona cap referència del territori que habitaven. Plini el Vell esmenta un poble de la Gàl·lia Narbonesa sota el nom de Quariates, junt amb els adunicats i els suetri, i no lluny dels oxibis i els ligauns. Se suposa que vivien a l'esquerra del Durance, a la vall de Cairàs, més avall de Briançon i molt prop d'Embrun.

## Referències

* ↑ «Jean Prieur, La Province romaine des Alpes cottiennes» (en francès). Annales. Économies, Sociétés, Civilisations., 1970, pàg. 1318-1320.
* ↑ «Quadiates». Smith, William. Dictionary of Greek and Roman Geography (en anglès), 1854. .
# Dupi

David Torices Bravo, conegut futbolísticament com a Dupi (nascut l'1 de juny de 1978 a Segòvia), és un exfutbolista castellanolleonès.
Dupi ha tornà a la disciplina de la terra ferma, on ja va estar fa unes temporades, concretament en la 2007/2008. Arriba a Lleida per intentar fer un bon paper després de militar a clubs de 2a B com el Manchego, el Tomelloso, el Puertollano, el CD Guadalajara i la UE Lleida.
# Dir (ciutat)

Dir (urdú دیر) és una ciutat de Pakistan, capital del districte d'Upper Dir a la Província de la Frontera del Nord-oest. Està situada al peu del pas de Lowarai, que permet el pas cap a Chitral. No consta el seu nombre d'habitants.
Fou la capital de l'estat natiu de Dir o Dhir fins a l'abolicio d'aquest el 1969 i després capital del districte de Dir que va existir unit fins al 1996. Abans d'aquesta data la capital del districte unit fou transferida a Timergara.
Viccionari
# Nucli antic de Sant Quintí de Mediona

El nucli antic de Sant Quintí és el centre històric de Sant Quintí de Mediona (Alt Penedès), un conjunt que forma part de l'Inventari del Patrimoni Arquitectònic de Catalunya. El nucli antic del poble es troba conformat per una plaça i diversos carrers estrets que conserven cases força interessants. La majoria d'elles consta de planta baixa i més d'un pis, i sovint presenten galeria d'arcs a les golfes. Els portals solen ser adovellats i les finestres allindades. També són remarcables els passatges coberts amb voltes d'aresta o voltes rebaixades, al damunt dels quals s'alcen habitatges. El nucli urbà de Sant Quintí va començar a formar-se a partir del 1500. En conjunt, els edificis d'aquests carrers corresponen al segle xvi, tot i que presenten modificacions importants. Els carrers més interessants del nucli antic són el carrer de Salt, carrer Joan Sardà, carrer Prat de la Riba i carrer Pi i Margall.

## Notes

* ↑ «Nucli antic de Sant Quintí de Mediona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# FCL

FCL té els següents significats:
* Federació Comunista de Levante, partit polític històric del País Valencià
* Futbol Club Lusitans, club de futbol de la ciutat d'Andorra la Vella
* Fussball Club Luzern, club de futbol de la ciutat de Lucerna (Suïssa)
* Football Club de Lyon, club esportiu de la ciutat de Lió (França)
* Football Club Lorient, club de futbol de la ciutat d'An Oriant (França)
* Football Club Libourne, club de futbol de la ciutat de Liborna (França)
* Lligament lateral extern del genoll (del seu nom en anglès Fibular Collateral Ligament), un dels lligaments de l'articulació del genoll
* Capa convectiva lliure (del seu nom en anglès Free Convective Layer), una de les capes de la troposfera
# SIGGRAPH

Fundat al 1974, SIGGRAPH és el grup d'interès en infografia o computació gràfica de l'Association for Computing Machinery, i és també el nom de la conferència sobre l'àrea organitzada pel grup d'interès SIGGRAPH.

## Conferència SIGGRAPH 2004

La conferència reuneix en 2004, 25.000 participants, 230 distribuïdors de productes i molts estudiants de tot el món que generalment participen sota el programa d'estudiants voluntaris.
* Conferència: Presentació de treballs d'investigació en l'àrea.
* Teatre electrònic: Presentació d'animacions gràfiques i vídeos i efectes creats en l'últim any o utilitzats per primera vegada en el cinema.
* Pavelló de tecnologies emergents: Presentació de projectes d'investigació en universitats i empreses. Generalment inclouen elements interactius per a atreure al públic.
* Competència d'animacions 3D: Diferents participants presenten curtmetratges d'animació. El públic utilitza un apuntador laser per a assenyalar la seva apreciació sobre una pantalla. Per a realitzar la classificació es mesura la densitat dels rajos emesos pel públic.

## Referències

* ↑ «Disclaimer» (en anglès). cs.utah.edu. Arxivat de l'original el 2017-03-30. [Consulta: 16 març 2017].
* ↑ Venkatasubramanian, Suresh. «The Geomblog: SIGGRAPH, hiring, and peer review.», 16-08-2006. [Consulta: 16 març 2017].
* ↑ additional text.
* ↑ Schauerte, Boris. «Conference Ranks» (en anglès). [Consulta: 16 març 2017].
* ↑ «SIGGRAPH 2012 Conference Areas». Arxivat de l'original el 2012-03-18. [Consulta: 16 març 2017].

## Enllaços externs

* http://www.siggraph.org/
* Programa d'estudiants voluntaris (2005) (anglès)
* ACM SIGGRAPH YouTube
* SIGGRAPH 2017 Conference, Los Angeles, CA Arxivat 2017-10-22 a Wayback Machine.
* SIGGRAPH Asia 2017 Conference, Bangkok, Thailand Arxivat 2019-09-07 a Wayback Machine.
# Guillem Manfredi

Guillem Manfredi (Imola, 1327 - 1367) va ser fill natural legitimat de Ricard Manfredi i Zeffirina Nordigli. Va ser cavaller armat pel pare el 21 d'agost de 1340, i senyor de Fontanamoneta, consenyor de Bagnacavallo el 1340, consenyor de Gambaraldo, Castiglionchio, Gattaia i Calamello (que li foren arrabassats pel seu cosí Giovanni d'Alberghetto). Va morir vers el 1367.
# Quint Marci Filip (cònsol 281 aC)

Quint Marci Filip (en llatí: Quintus Marcius Q. F. Q. N. Philippus) va ser un magistrat romà del segle iii aC. Formava part de la gens Màrcia, d'origen plebeu.
Va ser elegit cònsol l'any 281 aC juntament amb Luci Emili Barbula, i va fer la guerra contra els etruscs. Va celebrar un triomf un 1 d'abril, per la seva victòria en aquesta guerra. L'any 263 aC era magister equitum del dictador Gneu Fulvi Màxim Centumal. El cognomen Filip que li donen els Fasti, és probablement un anacronisme, i segurament li atribueixen per les relacions del seu fill Luci Marci Filip amb Filip V de Macedònia. El nom d'aquest personatge seria només Quint Marci.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 285.
# Dugganita

La dugganita és un mineral de la classe dels fosfats, que pertany al grup de la dugganita. Va ser anomenat l'any 1978 en honor de Marjorie Duggan, una química analítica que treballà per la companyia minera Phelps Dodge. Duggan també descobrí la primera existència del Te$^{6+}$ a la natura. La dugganita és isoestructural amb la cheremnykhita i la kuksite.

## Característiques

La dugganita és un fosfat de fórmula química Pb₃Zn₃(AsO₄)₂(TeO₆). Cristal·litza en el sistema trigonal. La seva duresa a l'escala de Mohs és 3.
Segons la classificació de Nickel-Strunz, la dugganita pertany a «08.DL - Fosfats, etc, amb cations de mida mitjana i gran, (OH, etc.):RO₄ = 2:1» juntament amb els següents minerals: foggita, cyrilovita, mil·lisita, wardita, agardita-(Nd), agardita-(Y), agardita-(Ce), agardita-(La), goudeyita, mixita, petersita-(Y), zalesiïta, plumboagardita, calciopetersita, cheremnykhita, wallkilldel·lita-(Fe), kuksita, wallkilldel·lita i angastonita.

## Formació i jaciments

La dugganita s'ha descrit al Japó, Mèxic, Rússia, i als Estats Units. Es forma com a rar mineral secundari en zones d'oxidació de dipòsits amb tel·lururs. A la localitat tipus es forma alterant khinita i parakhinita.

## Referències

* ↑ «Dugganite» (en anglès). Mindat. [Consulta: 7 novembre 2015].
* ↑ Barthelmy, Dave. «Dugganite Mineral Data». [Consulta: 9 març 2018].
* ↑ «Dugganite» (en anglès). Handbook of mineralogy. Arxivat de l'original el 2019-05-08. [Consulta: 9 març 2018].
# Tribactonodon bonfieldi

Tribactonodon bonfieldi és una espècie extinta de mamífer amb molars tribosfèniques, el més antic de Lauràsia. Visqué a principi del Cretaci.
Es trobà, l'any 2001, com a fòssil una dent molar tribosfènica al Purbeck Limestone Group, del principi del Cretaci del sud d'Anglaterra. A més de ser el mamífer tribosfènic conegut més antic de Lauràsia, aquesta dent mostra característiques que comporten una distinció entre les dues infraclasses d'holoteris (australosfènides i boreosfènides) tal com les defineixen Luo et al.

## Referències

* ↑ Le plus ancien mammifère tribosphénique de Laurasie (Purbeck Limestone Group, Berriasien, Royaume-Uni, et son apport à la «double origine» des Tribosphenida. Denise Sigogneau-Russell, Jeremy J Hooker, Paul C Ensom.
# Eutropi

Eutropi és el nom dels següents personatges:
* Eutropi (pare de Constanci Clor), cavaller romà
* Eutropi (historiador), historiador romà
* Eutropi (metge), metge grec
* Sant Eutropi de Saintes, llegendari bisbe de Saintes
* Eutropi (cònsol), ministre eunuc de l'emperador Arcadi.
# Gáshólmur

Gáshólmur es un illot deshabitat situat enfront de la costa oest de l'illa de Vágar, a les illes Fèroe. Ocupa una superfície de 10 ha, el que el converteix en el quart illot més gran de l'arxipèlag feroès després del Tindhólmur, el Mykineshólmur i el Trøllhøvdi. El seu punt més alt es troba a 65 m sobre el nivell del mar. És fàcilment visible des del poble de Bøur.
Gáshólmur forma part d'un grup d'illots i farallons que hi ha a la desembocadura del fiord Sørvágsfjørður. Tindhólmur és l'illot més important del conjunt, en el que també hi destaca el Drangarnir. Els únics animals que hi habiten són les aus marines. També hi ha ovelles col·locades a l'illot cada any per la gent de Sørvágur.

## Referències

* ↑ «Mapa de les Fèroe». Trap Danmark. [Consulta: 9 novembre 2019].
* ↑ «Størstu hólmar» (en feroes). us.fo. Arxivat de l'original el 2016-03-05. [Consulta: 9 novembre 2019].
* ↑ «Vágar and Mykines» (en anglès). Faroe Islands. Arxivat de l'original el 2011-07-17. [Consulta: 9 novembre 2019].
* ↑ «Mapa de les Fèroe» (en feroès). kortal.fo. [Consulta: 9 novembre 2019].
# Quint Marci Filip (procònsol)

Quint Marci Filip (en llatí Quintus Marcius Philippus) va ser un magistrat romà del segle i aC.
Era procònsol (governador) a Àsia l'any 54 aC. Ciceró li va enviar diverses cartes de recomanació. La seva relació amb altres membres de la família dels Marci Filip és desconeguda, però probablement formava part de la gens Màrcia.

## Referències

* ↑ [https://quod.lib.umich.edu/m/moa/acl3129.0003.001/296?page=root;rgn=full+text;size=100;view=image;q1=Philippus%2C+Ma+rciusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 288. ]
# Dupain

Dupain és un grup musical marsellès creat l'any 1997 per Samuel de Agostini, percussió, Samuel Karpienia, cant i tamborí i Pierre-Laurent Bertolino, viola de roda.
Barreja música tradicional (occitana, cèltica i folk) i música actual (rock i electrònica). La particularitat del grup es troba al seu cant, que inclou tant cants populars occitans com reggae o música rap.
El grup va llançar el seu primer àlbum L'Usina el 2000. Amb un so nou, fruit de reflexions i d'experimentacions musicals, fusionen la música tradicional de la conca mediterrània (amb l'occità com a llengua de cant) amb els estils musicals actuals més urbans i innovadors. Dupain ha anat de gira amb el grup Les Négresses Vertes, Noir Désir o l'artista Manu Chao, per França, Espanya, Grècia, el sud d'Itàlia, Canadà o Magrib. Sobre els escenaris, el grup crea un estat d'alliberació de la imaginació fruit de la solidaritat i consciència del moviment de protesta artística.
El grup es va dissoldre poc després de la publicació del deu àlbum Les Vivants quan el productor Jacques Renaud i director de la discografia Corida, va morir. Després d'un llarg silenci, el 2011 dos membres del grup, van tornar a tocar junts a l'ocasió del festival de Ménilmontant (París): el cantant Sam Karpienia i Pierlo Bertolino, viola de roda. El 2015 el grup va tornar a l'escena i sortir deu anys després de Les Vivants, un nou àlbum Sorga.

## Obres

* Sorga (2015),
* Les Vivants (2005), Label Bleu
* Camina, (2001) Virgin
* L'Usina (2000), Virgin

## Referències

* ↑ «Dupain» (pdf) (en francès). Le Hall de la Chanson, 2001.
* 1 2 Dordor, Francis «Dupain - Les Vivants» (en francès). Les InRocks, 30-09-2005.
* ↑ «Dupain» (en francès). Mondomix, 24-02-2003. Arxivat de l'original el 2015-06-19 [Consulta: 23 març 2016].
* ↑ «Bibliographie» (en francès). Label Bleu. Arxivat de l'original el 2016-04-03. [Consulta: març 2016].
* ↑ «Le retour de Dupain» (intervista) (en francès). Mondomix, 12-11-2011. Arxivat de l'original el 2016-03-11 [Consulta: 23 març 2016].
* 1 2 Labesse, Patrick «Sursaut lyrique pour le retour de Dupain». Le Monde, 17-04-2015.
* ↑ Larrede, C «Dupain - Camina» (en francès). Les InRocks, 30-11-2001. Arxivat de l'original el 2016-08-03 [Consulta: 23 març 2016].
* ↑ Guyormarc'h, René «Dupain - L'Usina» (en francès). Les InRocks, 30-11-1999.
# Dugi Rat

Dugi Rat és un poble i municipi de Croàcia situat al comtat de Split-Dalmàcia. El seu nom significa 'cap llarg' en croat.
# Gustavus

Gustavus és una concentració de població designada pel cens dels Estats Units a l'estat d'Alaska. Segons el cens del 2000 tenia 429 habitants.

## Demografia

Segons el cens del 2000, Gustavus tenia 429 habitants, 199 habitatges, i 114 famílies La densitat de població era de 4,4 habitants/km².
Dels 199 habitatges en un 28% hi vivien nens de menys de 18 anys, en un 47% hi vivien parelles casades, en un 6% dones solteres, i en un 43% no eren unitats familiars. En el 38% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,9.
Per edats la població es repartia de la següent manera: un 26% tenia menys de 18 anys, un 3% entre 18 i 24, un 30% entre 25 i 44, un 36% de 45 a 60 i un 5% 65 anys o més.
L'edat mediana era de 40 anys. Per cada 100 dones hi havia 130 homes. Per cada 100 dones de 18 o més anys hi havia 135 homes.
La renda mediana per habitatge era de 34.800 $ i la renda mediana per família de 51.800 $. Els homes tenien una renda mediana de 41.800 $ mentre que les dones 29.400 $. La renda per capita de la població era de 21.100 $. Aproximadament el 10% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Gustavus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Gustavus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Une étudiante d'aujourd'hui

Une étudiante d'aujourd'hui és un curtmetratge documental francès del 1966 realitzat per Éric Rohmer, amb text del mateix Rohmer, a partir d'un treball i documentació prèvia de Denise Basdevant. Rodat en 16 mm en blanc i negre, amb una durada de 12 minuts.

## Argument

Retrat d'una estudiant. Rohmer s'interessa per la feminització dels estudis de ciències als anys 60 del segle XX a través del cas d'una jove estudiant. La nova Facultat de Ciències de París és un bon exemple d'integració on l'estudiant és sovint l'assistent dels directors de recerca. L'exemple amb l'evolució d'una jove d'uns vint anys observada pel documental.

## Producció

* Realització: Éric Rohmer
* Fotografia: Néstor Almendros
* Text: Éric Rohmer, a partir d'una idea original de Denise Basdevant
* Muntatge: Jacqueline Raynal
* Producció: Pierre Cottrell (Les Films du Losange)
* Participant: Denise Basdevant
* Narració: Antoine Vitez
* Format: 16 mm, blanc i negre, 1,33

## Al voltant de la pel·lícula

Una part del treball d'Eric Rohmer a mitjans dels anys 1960 pertany al model d'investigació. Hi ha un treball de documentació previ, ús dels 16 mm,rep encàrrecs de l'ORTF, de la televisió escolar, del ministeri d'Afers estrangers. Les experiències en aquest gènere es poden referenciar amb al cinema veritat (cinéma vérité) d'Edgar Morin i de Jean Rouch o el Direct cinema canadenc.
Rohmer aconsegueix captar els signes efímers del que passa, la investigació presentada com a font d'informació i un mètode de treball. La pròpia investigació fa el film. Reflexen la seva època i són crítiques amb el present, el que fa del realitzador un investigador poc convencional. Per realitzar la investigació pel documental Rohmer va recórrer a una jove, Denise Badevant, trobada a la RTS, qui va fer un treball de documentació previ en el que es fonamenta l'escrit del film. Denise Badevant va recabar una sèrie de dades objectives: el nombre de dones inscrites en les facultats franceses en el curs 1964-65 va ser de 123.326, que representaven un 43% del total d'estudiants. Trenta anys abans, en el periode previ a la segona Guerra Mundual el percentatge era del 30% (en xifres absolutes representaven 21.136 dones).
A partir d'aquest informe d'una dotzena de pàgines, amb la veu d'Antoine Vitez el documental va ser enregistrat amb imatges per Nèstor Almendros al nou campus de la Facultat de Ciències d'Orsay el febrer del 1966. Com la resta de les seves pel·lícules des del 1962 va ser produîda per Les Films du Losange, petita societat fundada per Barbet Schroeder, actor i director amic de Rohmer, dirigida per Pierre Cottrell i a partir del 1975 per Margaret Menegoz.

## Referències

* ↑ Garcia Brusco, Carlos. Eric Rohmer (en castellà). Madrid: Ediciones JC, 1991, p. 137. ISBN 9788485741663.
* ↑ «Une étudiante d'aujourd'hui (1966)» (en francès). Unifrance.org. [Consulta: 23 abril 2022].
* 1 2 3 de Baecque, Antoine; Herpe, Noël. Éric Rohmer. Biographie (en francès). París: Éditions Stock, 2014, p. 184-185. ISBN 9782234075610.
* ↑ Magny, Joël. Éric Rohmer (en francès). París: Rivages, 1986, p. 13. ISBN 9782869300354.
# Marmosa de Karim

La marmosa de Karim (Thylamys karimii) és una espècie d'opòssum de la família dels didèlfids. És endèmica del centre i el nord-est del Brasil, on viu als cerrados i caatingues.

## Referències

* ↑ Pires Costa, A.; Patterson, B. Thylamys karimii. UICN 2008. Llista Vermella d'espècies amenaçades de la UICN, edició 2008, consultada el 20 març 2009.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Sambizanga

Sambizanga és un dels sis districtes urbans que conformen el municipi de Luanda, a la província de Luanda, la capital d'Angola. Té 14,5 quilòmetres quadrats i prop de 244.000 habitants. Limita a l'oest amb l'oceà Atlàntic, al nord amb el municipi de Cacuaco, a l'est amb el municipi de Cazenga i al sud amb els districtes de Rangel i Ingombota. És constituït per les comunes de Sambizanga, Bairro Operário i Ngola Kiluanje.

## Curiositats

Sambizanga és la seu del club de futbol Progresso Associação do Sambizanga de la Girabola.
Al districte hi ha el Mercado Roque Santeiro, el mercat més gran a l'aire lliure d'Àfrica.
Al desembre de 2007, el director de cinema Radical Ribeiro va començar a rodar una pel·lícula a Sambizanga. El 18 de desembre, la policia van confondre els actors de la pel·lícula de Ribeiro, que portaven armes de foc descarregades, amb autèntics criminals i van obrir foc contra ells, matant-ne dos. El ministre de l'Interior Roberto Leal Monteiro va dir: "No descansarem fins que la policia a tots els nivells s'adonin que són servidors públics".

## Referències

* ↑ Subdivisions d'Angola
* ↑ «BBC News - Angolan traders mourn loss of Roque Santeiro market». [Consulta: 10 octubre 2016].
* ↑ Actores mortos pela polícia em Luanda durante filmagens, BBC para África, 18 de desembre de 2007
# Arròs e Vila

Arròs e Vila és una entitat municipal descentralitzada del municipi de Vielha e Mijaran, a la Vall d'Aran. Els dos pobles que la formen, Arròs i Vila, estan situats al llarg de la ribera de la Garona i de la N-230 que uneix Vielha amb Bausen. El 2019 tenia 168 habitants.
Arròs e Vila, va formar un municipi independent fins a principis de 1970 quan es va unir, juntament a Vielha, Betlan, Escunhau, Gausac i Vilac per crear el nou municipi Vielha e Mijaran.
| Entitat de població | Habitants (2019) |
| Arròs | 110 |
| Vila | 58 |
| Font: Idescat ||

## Referències

* ↑ «Arròs e Vila». Gran Enciclopèdia Catalana. Barcelona: Grup Enciclopèdia Catalana.
* ↑ «Entitat Municipal Descentralitzada d'Arròs e Vila». municat.gencat.cat. [Consulta: 26 agost 2020].
* ↑ «252430 Vielha e Mijaran». Idescat. [Consulta: 26 agost 2020].
* ↑ «25513 Arrós y Vila». Alteraciones de los municipios en los Censos de Población desde 1842. INE. [Consulta: 26 agost 2020].
# Ral·li d'Hongria

El Ral·li d'Hongria és un event de ral·li que es disputa entorn de la ciutat de Nyíregyháza, Hongria. Es va organitzar per primera vegada l'any 2018 sota la denominació de Rally Nyíregyháza, passant a partir de 2019 a denominar-se Rally Hungary i entrant a formar part del Campionat d'Europa de Ral·lis en substitució del Ral·li Acròpolis grec.
L'any 2022, al no formar part del Campionat d'Europa, el ral·li no es disputà, retornant a disputar-se al 2023, novament com a prova del Campionat d'Europa.
El pilot amb un major nombre de victòries en aquesta prova és el noruec Mads Østberg que ha aconseguit imposar-se en dues ocasions.

## Palmarès

| Any | Pilot | Copilot | Cotxe | Camp. |
| 2018 | András Hadik | Attila Deák | Ford Fiesta R5 | |
| 2019 | Frigyes Turán | László Bagaméri | Škoda Fabia R5 | ERC |
| 2020 | Andreas Mikkelsen | Ola Fløene | Škoda Fabia Rally2 evo | ERC |
| 2021 | Mads Østberg | Torstein Eriksen | Citroën C3 Rally2 | ERC |
| 2022 | No disputat | No disputat | No disputat | No disputat |
| 2023 | Mads Østberg | Patrik Barth | Citroën C3 Rally2 | ERC |
| 2024 | Simone Tempestini | Sergiu Itu | Škoda Fabia RS Rally2 | ERC |

## Referències

* ↑ «Thrilling finale: Hadik wins new ERC rally, takes title*» (en anglès), 12-11-2018. [Consulta: 28 novembre 2022].
* ↑ «Turán se entera por teléfono de su primera victoria del ERC» (en castellà), 10-11-2019. [Consulta: 28 novembre 2022].
* ↑ «Andreas Mikkelsen se corona Campeón de Europa de Rallyes en Hungría» (en castellà), 24-10-2021. [Consulta: 28 novembre 2022].
* ↑ Infomotor. «Ostberg logra la victoria en Hungría donde la representación española ha sido notable» (en castellà). [Consulta: 28 novembre 2022].
* ↑ «El Europeo empieza con victoria de Tempestini en un 'caótico' Rally de Hungría» (en espanyol europeu). [Consulta: 15 abril 2024].